江美儀為長者剪腳甲 呼籲大眾關懷身邊人
2024年04月04日 04:01
東網電視
更多新聞短片
江美儀在主持的無綫節目《一個好人》中分別拜訪了義務為長者剪頭髮的傑仔、義務教授傷健人士潛水兼贊助裝備的Stephen,及義剪腳甲的貓姑娘,分享社會中的好人好事。
疫情期間學懂修甲的美儀,在節目中技能解鎖,應用於這次義剪體驗為其中一位長者,因兒子忙於工作,已經至少3年沒有修剪腳甲,連碰一碰也感到疼痛的長者修甲,美儀表示:「你問我驚唔驚污糟,我真係驚㗎,其實好厭惡性呢件事。不過問題係,如果我哋都係咁諗嘅時候,咁呢班人點算呢?」她勸喻大家多關懷身邊長者,並鼓勵大家每天至少抽5分鐘時間陪伴。
美儀又在節目中換上潛水裝備,與傷健人士一起潛水,美儀感觸說:「傷健人士同普通人潛水完全冇分別,佢哋有好多障礙、困難都可以克服到,其實我哋有啲咩咁難呢?」